Държавен вестник, бр. 7, 2010 г., стр. 9

БРОЙ  7	
Д Ъ Р Ж А В Е Н  В Е С Т Н И К 	
СТР.  9  
Международната конвенция за безопасност на 
човешкия живот на море (SOLAS), 1974, както 
е изменена). 
Като взеха предвид Резолюция на Съвета от 
2 октомври 2007 г. за създаване на Европейски 
център за далечно опознаване и проследяване 
на корабите (EU LRIT DC). Основната цел на 
EU LRIT DC е опознаването и проследяването 
на кораби, плаващи под знамето на държавите 
участнички. Събраните данни ще бъдат въведени 
в по-широкообхватна Международна система за 
далечно опознаване и проследяване на кораби. 
Всички държави участнички могат да обменят 
LRIT информация и разполагат с интерфейс към 
Международната обмяна на данни за искане 
на LRIT информация за кораби, регистрирани 
в други центрове за данни. 
Признавайки параграф 1 от посочената 
по-горе Резолюция на Съвета: Европейската 
комисия отговаря за управлението на EU LRIT 
DC в сътрудничество с държавите членки по­
средством Европейската агенция по морска 
безопасност (EМСА). Агенцията разработва, 
оперира и поддържа EU LRIT DC.
Отчитайки, че Комитетът по морска безо­
пасност към ИМО на своята 85-а сесия даде 
съгласие да се въведат някои преходни разпо­
редби, позволяващи LRIT центровете да бъдат 
готови до 30 юни 2009 г. 
Подчертавайки значението на тази дата, 
както е посочено в Резолюцията на Съвета 
от 9 декември 2008 г. относно EU LRIT DC, 
Съветът „приканва Комисията да продължи да 
предприема съответни мерки, за да се гарантира, 
че цялата необходима инфраструктура е налице 
и държавите членки ще предоставят информа­
ция на EU LRIT център за данни за корабите, 
плаващи под тяхно знаме, във възможно най-
кратки срокове с оглед своевременното създа­
ване на такъв център в съответствие с плана 
за изпълнение заедно с преходните разпоредби, 
договорени в ИМО за завършване на изграж­
дането на LRIT система в периода между 31 
декември 2008 и 30 юни 2009 г.“ и „насърчава 
напредъка в определянето в сътрудничество 
между участващите държави членки и Евро­
пейската агенция по морска безопасност на 
Договор за предоставяне на данни от системата 
LRIT, и в частност на финансовите параметри“. 
Като се подчертава, че потребителите на 
EU LRIT DC имат правото да получават ин­
формация съгласно разпоредбите на глава V, 
правило 19-1 на Международната конвенция 
за безопасност на човешкия живот на море 
(SOLAS), по-специално:
а) администрацията на знамето;
б) органите, осъществяващи пристанищен 
контрол;
в) органите, осъществяващи контрол на 
крайбрежната държава;
г) SAR (търсене и спасяване) потребители. 
Потвърждавайки, че системата LRIT е пред­
назначена за осигуряване на морска сигурност, 
оказване на услуги по търсене и спасяване, 
морска безопасност и опазване на морската 
среда от замърсяване. 
Потвърждава, че EU LRIT DC е в съответ­
ствие с всички съответни LRIT стандарти и 
разпоредби за изпълнение на ИМО. 
Член 1. Дефиниции
Освен ако не е изрично предвидено друго:
1. LRIT (Long  –  range identification and 
tracking) означава далечна идентификация и 
проследяване на кораби.
2. LRIT NCA (Long – range identification and 
tracking National Competent Authority) означава 
Национален компетентен орган, назначен от 
държавата участничка, който е упълномощен 
да получава LRIT информация директно от 
EU LRIT DC и е отговорен за създаването и 
координирането на потребителите на нацио­
налния LRIT център за данни и техните права 
на достъп. 
3. LRIT DC User (Long – range identification 
and tracking data center user) означава всеки 
потребител на EU LRIT системата, който е 
упълномощен от LRIT NCA в съответствие с 
глава V, правило 19-1 на Международната кон­
венция за безопасност на човешкия живот на 
море (SOLAS) да получава LRIT информация 
посредством EU LRIT център за данни. 
4. EU LRIT DC (European Union Long – range 
identification and tracking data center) означава 
EU LRIT център за данни, създаден за обработ­
ване на LRIT информация от кораби, плаващи 
под знамето на държавата участничка, както и 
за искане и доставяне на LRIT информация за 
кораби, регистрирани в други центрове за данни. 
5. EU LRIT Ship DB(European Union 
Long – range identification and tracking Ship 
Data base) означава LRIT база данни за ко­
раби на Европейския съюз, което е система, 
използвана за съхраняването, поддържането 
и разпространението на списъка на корабите, 
инструктирани от LRIT NCA да подават LRIT 
информация до EU LRIT център за данни.
6. Държави  участнички означа държа­
вите – членки на Европейския съюз, както 
и страните от Европейската икономическа 
зона – Норвегия и Исландия.
7. ЕМСА означава Европейската агенция 
по морска безопасност, създадена по силата 
на Регламент 1406/2002/EC.
8. Договарящо правителство означава пра­
вителство, което е страна по Международната 
конвенция за безопасност на човешкия живот 
на море (SOLAS).
9. DDP (Data Distribution Plan) означава 
план за разпространение на LRIT данни, кой­
то се управлява от Международната морска 
организация.